In Dei nomine. Ego Maingaldus et uxor mea Doda, cogitantes de Dei misericordia, et de penis inferni timentes, donamus Deo et sanctis apostolis ejus Petro et Paulo, ad locum Cluniacum, ubi preesse videtur donnus abba Maiolus, aliquid de rebus nostris, quæ sunt sitæ in pago Matisconense, in agro Marsiacense, in villa Varengo vocatur: hoc est unam vineam, quæ terminatur a mane terra Johannis, a tribus partibus de ipsa hereditate, et habet in longum perticas XX, in una fronte VIIII et dimidiam, in alia novem et pedes III; et faciant ipsius loci monachi quicquid voluerint. Qui autem contradicere voluerit, auri unciam I componat, et inantea firma et stabilis permaneat, stipulatione subnixa. Actum Marsiaco villa publice. S. Maingaldi et uxoris ejus, qui fieri et firmare rogaverunt. S. Arlei. S. Ramnaldi. S. Constabuli. S. Bernoardi. S. David. S. Winiterii. S. Adaldradi. S. Duranni. S. Archimberti. Data per manum Eldradi, die sabbati, mense aprili, regnante Lothario rege, anno ejus V.